सोनम और आनंद की शादी के जश्न में कपूर और आहूजा फैमिली पूरी तरह से डूबी हुई है। बीती रात यानी 7 मई को सोनम कपूर की संगीत सेरमनी रखी गई थी। इस दौरान घर परिवार के लोगों से लेकर मेहमानों तक के लिए व्हाइट और क्रीम कलर का ड्रेस कोड रखा गया। इसके चलते सोनम कपूर ने भी क्रीम व्हाइट-गोल्डनिश लहंगा पहना था। साथ ही उन्होंने अपने बालों पर गजरा भी लगाया हुआ था।
सोनम अपनी संगीत सेरमनी में बेहद खूबसूरत लग रही थीं। सोनम के संगीत पर कजिन अर्जुन कपूर ने जम कर डांस किया। इस दौरान वह नेवी बू कलर के बूटियों वाले कुर्ते में नजर आए। सोनम की बी-टाउन फ्रेंड्स करिश्मा कपूर, शिल्पा शेट्टी, स्वरा भास्कर और जैकलीन फर्नांडीस भी सोनम के संगीत पर व्हाइट और क्रीम ड्रेस कोड के साथ पहुंची। तो वहीं कजिन जह्नवी कपूर-खुशी कपूर और अंशुला-शनाया ने भी क्रीम लहंगा और शरारा पहना हुआ था।
सोनम कपूर की शादी से जुड़ी हर हलचल के बारे में पढ़ें, यहां करें क्लिक
मेहमानों के पहुंचने के बाद शुरू हुआ असली मस्ती मजा। सोनम की संगीत सेरमनी में सोनम से जुड़ा हर शख्स नाचते गाते खुशी मनाते नजर आया। सोनम के पिता अनिल कपूर और शिल्पा शेट्टी ने तो डांस फ्लोर पर गजब का परफॉर्मेंस भी दिया। सोनम ने भी इस दौरान अपने होने वाले पति आनंद आहूजा के साथ रोमंटिक डांस किया। तो वहीं करण जौहर ने भी सोनम की शादी में जबरदस्त ठुमके लगाए। देखें वीडियो:-
Hindi News से जुड़े अपडेट और व्यूज लगातार हासिल करने के लिए हमारे साथ फेसबुक पेज और ट्विटर हैंडल के साथ गूगल प्लस पर जुड़ें और डाउनलोड करें Hindi News App